alexandrainst/scandi-wiki huggingface dataset:
Fysikaren Anne Borg

Anne Borg () er ein norsk fysikar. Ho er rektor ved Noregs teknisk-naturvitskaplege universitet (NTNU). 

Borg er professor i material- og faststoff-fysikk ved NTNU, var dekan for Fakultet for naturvitskap og teknologi/Fakultet for naturvitskap same stad 2013–2017 og vart prorektor for utdanning i 2017. 

Ho vart tilsett som rektor ved NTNU 13. desember 2019, etter å ha vore konstituert rektor sidan 21. august 2019.

Bakgrunn og karriere 
Borg vart fødd i Drammen og voks opp i Hønefoss.
Ho vart sivilingeniør i teknisk fysikk ved Noregs tekniske høgskule (NTH) i 1982, og dr.ing. i fysikk same stad i 1987, med avhandlinga Infrared spectroscopy for studies of molecular vibrations at surfaces : construction and testing of a wavelength modulation infrared spectrometer.

Etter å ha fullført doktorgraden, var ho postdoktor ved Stanford Synchotron Radiation Laboratory ved Stanford University i 14 månader i 1988–1989. I perioden 1989–1998 hadde ho ulike forskarstillingar ved NTH, SINTEF og NTNU.

Borg sine forskingsområde er overflate- og materialfysikk, «scanning probe»-mikroskopi, fotoelektronspektroskopi og tetthetsfunksjonalteori.

Sidan 1998 har ho vore professor i material- og faststoff-fysikk ved Institutt for fysikk ved NTNU. I perioden 1998–1999 var ho gjesteforskar ved Lawrence Berkeley National Laboratory i California. Ho var prodekan for utdanning ved Fakultet for naturvitskap og teknologi i perioden 2005–2013, og dekan ved same fakultet frå 2013. NTNU fusjonerte med høgskulane i Sør-Trøndelag, Gjøvik og Ålesund 1. januar 2017. Då vart fakultetstrukturen endra, og Borg heldt fram som dekan ved Fakultet for naturvitskap, til ho vart tilsett som prorektor for utdanning 1. august 2017. 

Frå 21. august 2019 til 12. desember same år var ho konstituert rektor ved NTNU, og frå 13. desember 2019 er ho tilsett som rektor ved NTNU.

Borg har vore sentral i utviklinga av forsking på synkrotonstråling, dels i samarbeid med det svenske forskingslaboratoriet MAX-lab, og ho var medlem i MAX-styret til lab i perioden 2006–2009. Ho er (per 2020) leiar for Scientific Advisory Committee (SAC) ved det noverande MAX IV-laboratoriet.

Medlemskap, verv og heider 

 Medlem, Norsk Fysisk Selskap (NFS), president, 2004–2007
 Medlem, Norges Tekniske Vitenskapsakademi (NTVA), styremedlem, 2005–2006
 Medlem, IUPAP Working Group on Women in Physics, 2004–2011
 Styremedlem, MAX-lab, Lund, Sverige, 2006–2010
 Styremedlem, UNINETT Sigma2, 2015–2017
 Styremedlem, Abelstyret, 2010–
 Styremedlem, Det Kongelege Norske Videnskabers Selskab (DKNVS), 2016–
 Styremedlem, Studentsamskipnaden i Gjøvik, Ålesund og Trondheim (Sit), 2017–
 Leiar for Scientific Advisory Committee (SAC) ved MAX IV, 2017–
 Æresdoktor ved Lunds universitet, Naturvetenskapliga fakulteten, 2018–

Merknadar

Kjelder 

 
 Borgs profilside, NTNU (Besøkt 23. mars 2017)

Denne artikkelen bygger på «Anne Borg (fysiker)» frå ,  den 18. mars 2020.

Bakgrunnsstoff 
Publikasjonar 
 
 

Rektorar ved NTNU
Medlemmar av Det Norske Videnskaps-Akademi
Medlemmar av Norges Tekniske Vitenskapsakademi
Professorar ved NTNU
Norske fysikkprofessorar
Polsk i Eurovision Song Contest

Polsk i Eurovision Song Contest gjev oversyn over bruken av det polske språket i Eurovision Song Contest. Den fyrste gongen ein song på polsk vart framført i Eurovision Song Contest var i 1994 då Polen debuterte med «To nie ja!» av Edyta Górniak. Sidan den gong har Polen delteke med til saman tretten ulike bidrag som har vorte framført på polsk. Av landa som kan delta er polsk offisielt språk i Polen.

Bidrag

Sjå òg 
 Polsk i Junior Eurovision Song Contest

Kjelder

 Informasjon om dei ulike bidraga er henta frå Engelsk Wikipedia.
Denne artikkelen bygger på «List of languages in the Eurovision Song Contest» frå ,  den 18. mars 2020.  

Språk i Eurovision Song Contest
Doische

Doische er ein kommune i den belgiske provinsen Namur. Kommunen ligg på grensa mellom Belgia og Frankrike, ikkje langt frå elvene Hermeton og Viroin, som er bielver til Maas.

Kjelder

Denne artikkelen bygger på «Doische» frå ,  den 18. mars 2020.  

Kommunar i Namur
Hattemakar

Hattemakar er ein handverkar som lagar hattar, særleg herrehattar. I moderne norsk bruker ein gjerne omgrepet modist om ein daglært person som utformar hattar, då særleg damehattar.

Allereie i 1363 var det registrert eit hattemakarlaug i Nürnberg. På 1700-talet var det eitt av minst 60 handverksfag som vart praktisert i Noreg. I likskap med mange andre handverksyrke vart også dette utkonkurrert av industriell produksjon. I dag er hattemakarfaget karakterisert som «verneverdig» både i Noreg og Tyskland slik at fagkunnskapen blir halden i hevd og det er mogleg å få ei utdanning i faget.

Tittelen hattemakar blir brukt av handverkarar som både lagar og sel hattar – i første rekkje snakkar ein då om hattar til menn. Hattar til kvinner blei i første rekkje laga av modistar. Hattemakarar brukar materialar som filt, lerret, tekstil, lêr, pels eller strå som råvarer til å framstilla og forma dei hovudplagga som skal produserast.

I folketeljingane frå 1801, 1865 og 1875 er det registrert frå rundt. 100 til 150 personar med hattemakarverksemd og relaterte yrke i Noreg. 1900-teljinga viser at hattefabrikkane er komne for fullt og alt i alt er ca. 450 personar registrerte med eit yrke knytt til hatteproduksjon og -sal. Etter andre verdskrigen har populariteten til hatten  gått ned, og hattemakarar og hatteforretningane har stort sett forsvunne også i Noreg. Hattemakeriet i Trondheim og Hatteholm i Oslo er to unntak.

Klassiske hattar blir no som regel produserte av store hattemakarverksemder som har store delar av verda som marknad. Blant desse er til dømes Stetson og Borsalino. Men det finst enno handfletta stråhattar på marknaden som då sjølvsagt blir laga av hattemakarar i lågkostland.

Jørgen Hattemaker 
Hattemakaren er udøyeleggjort i det norske språket av diktaren Alf Prøysen gjennom tittelen Kong Salomo og Jørgen Hattemaker. Det blir brukt i ei rekkje samanhengar for å skildra skilnadene mellom rik og fattig, mellom ein viktig og ein ubetydeleg person.

Kjelder

Denne artikkelen bygger på «Hattemaker» frå ,  den 18. mars 2020.

Litteratur 

 Tord Buggeland: Maihaugens bok om handverk. Kap. Hattemaker. Maihaugen 2000.

Hattar
Handverk
NM i skiskyting 2007

Noregsmeisterskapen i skiskyting 2007, den 49. i rekka, vart avvikla i Folldal i Hedmark tida 28. mars til 1. april 2007.

Menn

10 km

12,5 km jaktstart

20 km

4 x 7,5 km stafett

Kvinner

7,5 km

10 km jaktstart

15 km

3 x 6 km stafett

Kjelder
Dagsavisen 31.3.07
Dagsavisen 1.4.07
Dagsavisen 2.4.07

Noregsmeisterskap i skiskyting
Skiskyting
Idrettstilskipingar i Innlandet
Skiskyting i 2007
Folldal kommune
I Cannot Believe It's True

«I Cannot Believe It's True» er ein song av Phil Collins frå det andre soloalbumet hans Hello, I Must Be Going!. Songen var den sjette singelen som kom ut frå albumet og kom berre ut i USA.

Songen nådde 79. plassen på Billboard Hot 100.

Innhald

12"-singel (Atlantic)
 «I Cannot Believe It's True»
 «I Cannot Believe It's True» (konsertopptak frå 19. desember 1982 i Pasadena i California i Perkins Palace)

Salslister

Medverkande
Phil Collins – klaverinstrument, trommer, vokal, perkusjon
Daryl Stuermer – gitar
John Giblin – bass
Don Myrick – altsaksofonsolo
Don Myrick, Louis «Louie Louie» Satterfield, Rahmlee Michael Davis, Michael Harris – Phenix Horns
Don Myrick, Louis «Louie Louie» Satterfield, Rahmlee Michael Davis, Phil Collins, Peter Newton – Phenix Choir

Kjelder

Denne artikkelen bygger på «I Cannot Believe It's True» frå ,  den 19. mars 2020. 
 oppgav desse kjeldene:

Bakgrunnsstoff
 

Songar frå 1982
Singlar frå 1983
Phil Collins-songar
Virgin Records-singlar
Songar produserte av Hugh Padgham
Songar produserte av Phil Collins
Songar skrivne av Phil Collins
Like China

«Like China» er ein song skriven og framført av den engelske musikaren Phil Collins frå det andre soloalbumet hans Hello, I Must Be Going!. Songen var produsert av Collins og Hugh Padgham og var den åttande og siste singelen som kom ut frå albumet. 

B-sida til singelen var «I Cannot Believe It's True», som tidlegare var gjeven ut som ein eigen singel frå albumet. Singelen nådde topp 20 på Billboard Mainstream Rock Tracks-lista, der han nådde 17. plassen. 

«Like China» var òg tidlegare gjeven ut som B-side til singelen «Why Can't It Wait 'Til Morning?», den femte singelen frå Hello, I Must Be Going.

Innhald

12"-singel (Atlantic)
 «Like China»
 «I Cannot Believe It's True»

Salslister

Medverkande
Phil Collins – klaverinstrument, trommer, vokal, rytmegitar, klapping
Daryl Stuermer – gitar
John Giblin – bass

Kjelder

Denne artikkelen bygger på «Like China» frå ,  den 19. mars 2020. 
 oppgav desse kjeldene:

Bakgrunnsstoff
 

Songar frå 1982
Singlar frå 1983
Phil Collins-songar
Songar skrivne av Phil Collins
Virgin Records-singlar
Songar produserte av Hugh Padgham
Songar produserte av Phil Collins
Thru These Walls

«Thru' These Walls» er ein song av den engelske musikaren Phil Collins. Han kom ut på singel i oktober 1982 og var den fjerde singelen til Collins. Songen var òg det sjuande sporet og den første singelen frå soloalbumet Hello, I Must Be Going!, som kom ut månaden etter same året. Songen er mørk, som flire av songane på albumet er , og handlar om ein mann som lyttar gjennom vegen til naboen som har sex.

Musikkvideoen til songen vart regissert av Stuart Orme, som òg regisserte videoen til «In The Air Tonight».

Innhald
7": Virgin / VS 524 (Storbritannia)
 «Thru' These Walls»
 «Do You Know, Do You Care?»

Salslister

Medverkande
«Thru' These Walls»
Phil Collins – klaverinstrument, trommer, vokal, marimba 
Daryl Stuermer – gitar
Mo Foster – bass 
«Do You Know, Do You Care?»
Phil Collins – vokal, trommer, klaverinstrument, pauker, basspedalar, trompet
Daryl Stuermer – gitarar
Gavin Cochrane – fotografi

Kjelder

Denne artikkelen bygger på «Thru These Walls» frå ,  den 19. mars 2020. 
 oppgav desse kjeldene:

Bakgrunnsstoff
 

Singlar frå 1982
Phil Collins-songar
Songar skrivne av Phil Collins
Virgin Records-singlar
Songar produserte av Hugh Padgham
Songar produserte av Phil Collins
Songar frå 1982
Don't Let Him Steal Your Heart Away

«Don't Let Him Steal Your Heart Away» er ein song av Phil Collins frå det andre soloalbumet hans Hello, I Must Be Going!. Songen var den fjerde singelen som kom ut frå albumet ,men nådde ikkje topp 40 i Storbritannia. Singelomslaget var i 3D. 

I 2004 vart songen gjeven ut på singel i USA frå samlealbumet Love Songs og nådde då femteplassen på Adult Contemporary-lista.

Salslister

Innhald

7": Virgin / VS 572 (Storbritannia) 
 «Don't Let Him Steal Your Heart Away»
 «Thunder and Lightning»

12": Virgin / VS 572-12 (Storbritannia)
 «Don't Let Him Steal Your Heart Away»
 «And So to F» (Live)

Medverkande
 Phil Collins – piano, trommer, vokal
 Daryl Stuermer – gitar 
 John Giblin – bass
 Martyn Ford – strykearrangement og dirigent
 Gavyn Wright – orkesterleiar
 The Mountain Fjord Orchestra – strykarar

Kjelder

Denne artikkelen bygger på «Don't Let Him Steal Your Heart Away» frå ,  den 19. mars 2020. 
 oppgav desse kjeldene:

Bakgrunnsstoff
 

Singlar frå 1983
Phil Collins-songar
Virgin Records-singlar
Songar produserte av Hugh Padgham
Songar skrivne av Phil Collins
Songar produserte av Phil Collins
Songar frå 1982
Atlantic Records-singlar
Why Can't It Wait 'Til Morning

«Why Can't It Wait 'Til Morning» er ein song av Phil Collins frå det andre soloalbumet hans Hello, I Must Be Going!. Songen var den femte singelen som kom ut frå albumet, men vart berre gjeven ut i Storbritannia.

I 1994 spelte jazzgruppa Fourplay inn ein versjon med Collins og gav han ut på albumet deira Elixir. Dei miksa òg seinare songen på ny.

Innhald

7": Virgin / VS 603 (Storbritannia)
«Why Can't It Wait 'Til Morning»
«Like China»

Salslister

Medverkande
 Phil Collins – piano, vokal
 Martyn Ford – strykearrangement og dirigent
 Gavyn Wright – orkesterleiar
 The Mountain Fjord Orchestra – strykarar

Singlar frå 1983
Balladar
Phil Collins-songar
Virgin Records-singlar
Songar produserte av Phil Collins
Songar produserte av Hugh Padgham
Songar frå 1982
Atlantic Records-singlar
Songar skrivne av Phil Collins
NM i skiskyting 2008

Noregsmeisterskapen i skiskyting 2008, den 50. i rekka, vart avvikla på Ullsheim i bygda Markane i Stryn kommune i Nordfjord dagane frå torsdag 26. til sundag 30. mars 2008.

Menn

10 km

12,5 km jaktstart

20 km

4 x 7,5 km stafett

Kvinner

7,5 km

10 km jaktstart

15 km

3 x 6 km stafett

Kjelder
Dagsavisen 27.3.2008
 Dagsavisen 29.3.2008
 Dagsavisen 31.3.2008

Noregsmeisterskap i skiskyting
Skiskyting
Idrettstilskipingar i Vestland
Skiskyting i 2008
Idrett i Stryn
Kotzebue

Kotzebue er ein by i Northwest Arctic Borough i Alaska. Han ligg på det nordlegaste ytterpunktet av Baldwinhalvøya og er oppkalla etter Otto von Kotzebue. Byen hadde ein folkesetnad på 3600 personar i 2005 der 70% av dei er inuittar.

Klima 
Kotzebue har eit tørt subarktisk klima (Köppen Dfc) med lange, kalde og snøfyllte vintrar og korte, milde somrar. 

Temperaturane kan svinga mykje gjennom årstidene. Om vintrane har det vore temperaturar nede mot −50 °C medan det om somrane har vore temperaturar opp til 29 °C (sist dette hende var 19 juni i 2013).

Kjelder 

Byar i Alaska
Kvite ryper

Kvite ryper (originaltittel: White Chicks) er ein amerikansk komedie frå 2004, regissert av Keenen Ivory Wayans. Filmen har Shawn Wayans og Marlon Wayans i hovudrollene som to FBI-agentar, Kevin og Marcus, som går undercover for å beskytte to millionærarvingar frå eit kidnappingsforsøk.

Filmen vart utgjeven på kino i USA den 23. juni 2004. Han fekk blanda mottaking på Metacritic og vart nominert til fem Razzies. Filmen tente inn over 113 millionar US-dollar internasjonalt og vart ein av dei mest innbringande filmane i 2004.

Referansar

Bakgrunnsstoff 
 

Filmkomediar
Filmar frå 2004
Filmar frå USA
Nykleband

Nykleband eller nøkleband er eit band til å binde saman nyklar med. Det kan til dømes hengast om halsen eller plasserast i ei lomme med den eine enden festa i stoffet. Nykleband finst i fleire fargar og mønster, gjerne med logoar til ulike firma på.

Sjå òg 
 Nyklering

Kjelder 
 
 

Band
Tauverk
Kenny Rogers

Kenny Rogers () var ein amerikansk songar, komponist og skodespelar. Han vart først kjend som medlem av visegruppa New Christy Minstrels i 1966–1967. Som leiar av kvartetten Kenny Rogers and the First Edition (1967–1974) fekk han store hits med den småpsykedeliske singlen «Just Dropped In (To See What Condition My Condition Was In)» i 1968, countrysongen «Ruby, Don't Take Your Love To Town» i 1969 i tillegg til «Something's Burning» og «Tell It All Brother» i 1970.

Han var soloartist frå 1975 i ein melodiøs og ofte balladeprega stil som hadde røter i countrymusikken, men som appellerte til eit breitt publikum. Rogers hadde over 50 countryhits, og dei største hitane hans på salgslistene for popmusikk var mellom anna «Lucille» (1977), «Don't Fall In Love With A» (1980, duett med Kim Carnes), «We've Got Tonight» (1983, duett med Sheena Easton) og «Islands In The Stream» (1983, duett med Dolly Parton).

Blant dei mest selte albuma til Kenny Rogers er Kenny (1979), Share Your Love (1981), Eyes That See In The Dark (1983) og Once Upon A Christmas (1984; med Dolly Parton). Kenny Rogers har også hatt fleire roller tv-seriar og tv-filmar.

Kjelder

Bakgrunnsstoff 
 
 

USA-amerikanske countryartistar
Kalo finsk romani

Kalo finsk romani eller fíntika rómma er eit nordvestleg romanispråk som blir snakka framfor alt i Finland, men også i Sverige. Det høyrer til romanispråka, som i sin tur er indoariske språk. Finsk romani har status som nasjonalt minoritetsspråk i både Finland og Sverige.

Den sentrale referansen for finsk romani er Kimmo Grankvists grammatikk.

Litteratur 
 Granqvist, Kimmo 2011: Lyhyt Suomen romanikielen kielioppi ("Ein kort grammatikk for finsk romani"), Kotimaisten kielten tutkimuskeskus, Verkkojulkaisu ISBN 978-952-5446-69-2
 Granqvist, Kimmo 2012: Romanikielen historiaa Suomessa, i Panu Pulma (red): Suomen romanien historia s. 272-287. Helsingfors: Suomalaisen Kirjallisuuden Seura. Isbn=978-952-222-364-7
 Granqvist, Kimmo – Salo, Mirkka 2013: Romanikieli ja sen tutkimusalat. Suomalaisen Kirjallisuuden Seura, 2013. ISBN 978-952-222-442-2

Språk i Romania
Språk i Sverige
Einskildspråk
Romanispråk
Folkeretten

Folkeretten eller internasjonal rett tek i utgangspunktet for seg rettsforholda mellom sjølvstendige statar, men tek i visse høve også for seg rettsforhold mellom personar og statar, og mellom organisasjonar og statar.

Folkeretten byggjer i hovudsak på traktatar (avtaler mellom statane) og folkerettsleg sedvane (statane sin eigen praksis). I åra etter andre verdskrigen er det gjort eit stort arbeid for å kodifisera folkeretten.

Sjå òg  
 Humanitær folkerett

Kjelder

Denne artikkelen bygger på «Folkerett» frå ,  den 21. mars 2020.

Bakgrunnsstoff
Folkerett ved regjeringen.no
Hva er folkerett? ved FN-sambandet
 Litteratur 
 Morten Ruud og Geir Ulfstein Innføring i folkerett 4. utgave 2011 ISBN 9788215018409
Covid-19

Covid-19 er ein sjukdom valda av koronaviruset SARS-CoV-2 og som i hovudsak råkar luftvegane, og som breidde seg over heile verda gjennom koronavirusutbrotet i 2019–2020. Han kan føra til alvorleg lungebetennelse og daude. Særskilt eldre og menneske med underliggjande sjukdomar er utsette for å utvikla alvorleg sjukdom. 
 
Den første smitten til menneske med koronaviruset SARS-CoV-2 skjedde på slutten av 2019. Sidan spreidde sjukdommen seg pandemisk over heile verda. Viruset blir i hovudsak spreidd med spyttdropar direkte i ansiktet eller via hender og gjenstander til ansiktet. Spreiingpotensialet er moderat (R0 rundt 3), men sidan dette var ein ny sjukdom ingen i utgangspunktet var immune mot, kunne ein per mai 2020 rekne med at ein epidemi ville ramme 50-70 % av folket før han brann ut.

Sjukdommen artar seg særs varierande, frå ikkje merkbar infeksjon til forkjølelse, influensaliknande symptom, lungebetennelse, akutt lungesvikt og død. Alle kan få alvorleg sjukdom, men risikoen for å døy av sjukdommen auker med alderen. Mens dødsrisikoen er under 1: 10 000 og 1:1000 hos unge vaksne, kan meir enn 1:10 av dei eldste døy dersom dei blir smitta av sjukdommen. 

På individnivå er sjukdommen totalt sett ikkje så veldig alvorleg, men ein ukontrollert epidemi vil samla gi ei stor sjukdomsbyrde som kan sprengje kapasiteten innan helsevesenet. Det er derfor nødvendig med offentlege tiltak for å hindre eller bremse utbreiinga av smitte i samfunnet.

Behandling

Behandling av symptom kan inkludera  og . Ekstrakorporal membranoksygenering (ECMO), ein teknikk for å tilføra oksygen til pasientar med alvorleg redusert lunge- eller hjartefunksjon, har vore brukt i samband med respirasjonssvikt. 

Til behandling av pasientar med store pusteproblem bruker ein pustemaskinar (respiratorar).

Ein har prøvd ulik medikament som behandlingsmiddel for sjukdommen. Deksametason og remdesivir har hatt påvist klinisk effekt i randomiserte kontrollerte studiar.

Eksperimentell behandling har gått føre seg i fleire land. I nokre høve har ein prøvd å bruka anti-retrovirale medisinar (ofte brukt mot HIV/AIDS) til behandling.

Kjelder 

Covid-19-epidemien: kunnskap, situasjon, prognose, risiko og respons i Norge etter uke 18 Folkehelseinstituttet 5. mai 2020 (pdf)

Delar av denne artikkelen bygger på «Management of COVID-19» frå ,  den 2. august 2020.

Bakgrunnsstoff
Fjeld, Iselin Elise. Ny forskning: Dette skiller korona fra vanlig forkjølelse (23. august 2020) NRK

Virale luftvegsinfeksjonar
Virussjukdommar
 *
Bosnisk i Eurovision Song Contest

Bosnisk i Eurovision Song Contest gjev oversyn over bruken av det bosniske språket i Eurovision Song Contest. Den fyrste gongen ein song på bosnisk vart framført i Eurovision Song Contest var i 1993 då Bosnia-Hercegovina debuterte med «Sva bol svijeta» av Fazla. Sidan den gong har Bosnia-Hercegovina delteke med til saman tretten ulike bidrag som har vorte framført på bosnisk. Av landa som kan delta er bosnisk offisielt språk i Bosnia-Hercegovina og Montenegro.

Bidrag

Kjelder
 Informasjon om dei ulike bidraga er henta frå Engelsk Wikipedia.
Denne artikkelen bygger på «List of languages in the Eurovision Song Contest» frå ,  den 21. mars 2020.  
 

Språk i Eurovision Song Contest
Bosnisk språk
Bulgarsk i Eurovision Song Contest

Bulgarsk i Eurovision Song Contest gjev oversyn over nytta av det bulgarske språket i Eurovision Song Contest. Fyrste gongen ein song på bulgarsk vart framført i Eurovision Song Contest var i 2007 då Elitsa Todorova og Stojan Jankulov representerte Bulgaria med «Water». Sidan den gong har seks bidrag vorte framført på albansk; alle frå Bulgaria. Av landa som deltek er bulgarsk offisielt språk i Bulgaria.

Sjå òg 
 Bulgarsk i Junior Eurovision Song Contest

Kjelder
 Informasjon om dei ulike bidraga er henta frå Engelsk Wikipedia.

Denne artikkelen bygger på «List of languages in the Eurovision Song Contest» frå ,  den 21. mars 2020.  
 

Språk i Eurovision Song Contest
Bulgarsk språk
NM i skiskyting 2009

Noregsmeisterskapen i skiskyting 2009, den 51. i rekka, vart avvikla på Vingrom i Lillehammer kommune frå torsdag 1. til sundag 4. april 2009.

Menn

10 km

20 km

4 x 7,5 km stafett

Kvinner

7,5 km

15 km

3 x 6 km stafett

Kjelder
Dagsavisen 2.4.2009
Dagsavisen 4.4.2009
Dagsavisen 6.4.2009

Noregsmeisterskap i skiskyting
Skiskyting
Idrettstilskipingar i Innlandet
Skiskyting i 2009
Idrett i Lillehammer
Modist

Modist er ein fagutdanna person som har opplæring innan utforming, sying og montering av hattar, særleg damehattar, og andre hovudplagg. Modistar kan også selja hattar. Tradisjonelt har omgrepet vist til einkvar motehandlar. Ordet «modist» kjem frå fransk modiste, og er avleidd frå mode, 'mote'.

Modistframstilte produkt skil seg mellom anna frå fabrikkframstilte gjennom at dei blir individuelt tilpassa kvar enkelt kunde. Modistar jobbar helst ved scenekunstinstitusjonar (som teater eller operascener) eller i eigne verkstader/butikkar.

I Noreg i dag høyrer utdanninga til dette yrket til utdanningsprogrammet design og handverk. Ein må gå to år på skule og to år i lære før ein kan ta svennebrev. Tidlegare måtte alle i tillegg til anna utdanning gå fire år i læretid hjå modist før ein kunne gå opp til svenneprøven. I den vidaregåande skulen lærer ein det første skuleåret (Vg1) om design og handverk, og i det andre skuleåret (Vg2) om design og tekstil.

Modistfaget er per 2016) med på Utdanningsdirektoratet si liste over små og verneverdige handverksfag. Dette inneber mellom anna at føretak innan faget får utvida støtte frå fylkeskommunen når dei tar inn nye lærlingar. Frå 1. oktober 2015 til utgangen av september 2016 var det éin person som bestod prøven i faget.

Sjå òg 
 Hattemakar
 Norske Modister og Hattedesignere

Kjelder

Delar av denne artikkelen bygger på «Modist» frå ,  den 22. mars 2020.  
 

Handverksyrke
 
Franske ord og uttrykk
Ismailia

Ismailia er ein egyptisk by som ligg på vestbreidda av Suezkanalen og er provinshovudstad i Ismailia guvernement. Han ligg ved saltsjøen Timsah, ein av Bittersjøane, midt mellom Port Said i nord og Suez i sør og 120 kilometer nordaust for Kairo. Byen hadde eit folketal på 293 184 innbyggjarar i 2006, rekna til 386 372 i 2017.

Byen blei grunnlagd i 1863 av den franske ingeniøren Ferdinand de Lesseps med namnet Timsah. Kort tid seinare fekk han namn etter den egyptiske visekongen Ismail Pasja. 

Ismailia er forbunde med Kairo av ein over 128 kilometer lang seglbar ferskvasskanal, den såkalla Ismailia-kanalen. I nærleiken av byen ligg El-Ferdan-brua, verdas lengste svingbru, med eit strekk på 340 meter. Brua er ikkje lenger verksam grunna utvidinga av kanalen.

Ismailia krigskyrkjegard blei utforma i 1919 av den skotske arkitekten Robert Lorimer.

I løpet av andre verdskrigen hadde Storbritannia ein flybase her. Slaget ved Romani mellom egyptiske og israelske styrkar fann stad i nærleiken mellom 18. og 22. oktober 1973. 

Sidan 1976 har byen husa Suezkanalen-universitetet.

Kjelder 

Denne artikkelen bygger på «Ismailia» frå ,  den 22. mars 2020.  
 

Byar i Egypt